En kollega til den 33-årige fandt ham liggende livløs under et 30 centimeter bredt grantræ klokken 14 i går. På det tidspunkt var det et par timer siden kollegaen sidst havde set den 33-årige være i gang med kædesaven. Den 33-årige betegnes som en rutineret skovarbejder, og da ingen af de andre skovarbejdere i området så ulykken ske, ved man ikke præcist hvad der gik galt. Navnet på den 33-årige er endnu ikke frigivet, da alle pårørende ikke er blevet underettet.

Referat:
En 33-årig skovarbejder døde i går eftermiddags, da et grantræ væltede ned over ham under skovningsarbejde i Hadsund. Det oplyser NORDJYSKE Medier.